sa gitna ng bawat dulang, alinsunod sa kaugalian ng tindahan, ay may nakahandang apat na pingang mumunti na may tig apat na kakanin ang bawat isa, at apat na tasang tsa, na may kanikaniyang takip, na pawang porselanang pula; sa harap ng bawat luklukan ay may isang bote at dalawang kopang bubog na nangingintab. dahil sa pagkamausisa ni sandoval, ay nagtitingintingin, lahat ay sinisiyasat, tinitikman ang mga hopya, pinagmamasdan ang mga palamuti, binabasa ang talaan ng mga halaga. ang ibay nangag uusap ng ukol sa mga bagay bagay na pang kasalukuyan, ukol sa mga artistang babai ng operetang pranses at mahiwagang pagkakasakit ni simoun, na, alinsunod sa ilan, ay natagpuang may sugat sa lansangan; alinsunod naman sa iba ay nagtangkang magpatiwakal: gaya ng sadyang dapat mangyari, silang lahat ay naninira sa mga pagkukurokuro. si tadeo ay may ibang balita, na alinsunod sa sabi niyay hindi magkakabula.